**Smjernice za dobavljače**

Kao poslovna organizacija koja se u poslovanju vodi etičkim načelima, Coca-Cola HBC AG i njene podružnice (zajedno, "Coca-Cola Hellenic" ili "Kompanija") preuzimamo odgovornost osigurati da naše poslovanje ne pridonosi direktno ili indirektno kršenju ljudskih prava. Svoj utjecaj koristimo interno kako bismo osigurali da naši zaposlenici u potpunosti razumiju predanost kompanije ljudskim pravima i vlastitim pravima i odgovornostima.

Naši saradnici u svim zemljama u kojima poslujemo znaju da smo predani poslovanju u skladu s nizom vrijednosti koje uključuju najviše standarde kvaliteta, cjelovitosti i izvrsnosti. Poštujemo jedinstvene običaje i kulturu u zajednicama u kojima djelujemo. U skladu s tom politikom, usmjereni smo na saradnju s dobavljačima koji dijele slične vrijednosti i posluju etično. Nastojimo se prema svojim dobavljačima odnositi onako kako očekujemo da se oni odnose prema nama.

Kao dio stalnih napora da razvijamo i jačamo odnos s dobavljačima usvojili smo ove Smjernice za dobavljače *(dalje u tekstu: Smjernice)* za upotrebu s našim direktnim dobavljačima. Ove Smjernice zasnivaju se na uvjerenju da je dobro poslovno ponašanje odlučujuće za naš dugoročni poslovni uspjeh, koji se mora ogledati u odnosima i aktivnostima na tržištu, radnom mjestu te u odnosu prema okolišu i zajednici.

Radujemo se saradnji s dobavljačima usmjerenoj postizanju razumjevanja i usaglašenosti sa zahtjevima postavljenim u ovim Smjernicama.

**Poslovna praksa**

Coca-Cola Hellenic, podržava pravedne poslovne prakse zasnovane na obavezi poštivanja ljudskih prava na radnom mjestu . Naš cilj je:

1. Otvorenom i iskrenom komunikacijom uspostaviti čvrst i direktan odnos sa našim zaposlenicima
2. Ophoditi se prema zaposlenicima pošteno, dostojanstveno i s poštovanjem
3. Pridržavati se svih primjenjivih lokalnih zakona o radu, uključujući i one koji se odnose na radno vrijeme, naknade, diskriminaciju i zastupanje putem trećih lica.
4. Cijeniti različitosti u najširem smislu
5. Zadržati međusobnu odgovornost za izvedbu na najvišem nivou
6. Nagrađivati naše zaposlenike u skladu s ostvarenim rezultatima
7. Omogućiti zaposlenicima da se lično i profesionalno razvijaju
8. Osigurati, zajedno sa našim zaposlenicima, sigurna radna mjesta

Od dobavljača očekujemo da se pridržavaju svih primjenjivih zakona te sličnih standarda i načela u svom poslovanju.

**Radno okruženje**

Od naših dobavljača očekujemo da svoje zaposlenike i poslovne saradnike prosuđuju na osnovu njihove sposobnosti da obavljaju posao, a ne na osnovu njihovih fizičkih i/ili ličnih karakteristika ili uvjerenja , i da na taj način potvrđuju da ne postoji diskriminacija na osnovu rase, boje kože, spola, vjere, političkog uvjerenja, nacionalnosti ili seksualne orijentacije.

**Zdravlje i sigurnost**

Od svojih dobavljača očekujemo da omoguće sigurno radno okruženje i imaju odgovarajuće politike i pravilnike kako bi se opasnost od ozljeda, nesretnih slučajeva i izloženosti zdravstvenim rizicima svela na najmanju mjeru.

**Zapošljavanje djece; zloupotreba rada**

Od svojih dobavljača očekujemo da ne zapošljavaju osobe mlađe nego što je to zakonom propisano te da u poslovanju ne dopuštaju fizičko ni bilo kakvo drugo uznemiravanje ili zlostavljanje, prisilan ili kakav drugi obavezni rad.

**Ropstvo, prisilni rad i trgovina ljudima**

Od svojih dobavljača očekujemo da ne drže nijednu osobu u ropstvu ili na prisilnom radu i da ne koriste ropstvo ili prisilni rad niti se bave bilo kojim oblikom trgovine ljudima.

**Plate i naknade**

Od svojih dobavljača očekujemo da zaposlenicima isplaćuju poštene novčane naknade, konkurentne u svojoj privrednoj grani, pravedno i potpuno u skladu sa primjenjivim lokalnim i državnim zakonima o visini plate i radnom vremenu te da zaposlenicima omoguće razvoj vještina i sposobnosti.

**Treće stranke**

U slučaju da njihovi zaposlenici, u skladu sa zakonom, odaberu da ih zastupaju treća lica, od svojih dobavljača očekujemo da te osobe prihvate u dobroj vjeri te da zaposlenike ne osuđuju niti kažnjavaju zbog njihovog zakonskog učestvovanja u sindikalnim aktivnostima.

**Prakse u vezi sa zaštitom okoliša**

Od svojih dobavljača očekujemo da posluju tako da štite i čuvaju okoliš. Također očekujemo da naši dobavljači bez izuzetka poštuju važeće zakone, pravila i propise u obavljanju svojih aktivnosti u zemljama u kojima posluju.

**Sukob interesa**

Od zaposlenika Coca-Cole HBC očekuje se da biraju dobavljače koji s kompanijom posluju ili nastoje s njom poslovati potpuno direktno i iskreno, da ih biraju na osnovu njihovog kvaliteta i kvaliteta njihovih proizvoda i usluga te da poslovanje s tako odabranim dobavljačima isključuje posebne povlastice za njih ili njihove prijatelje ili porodicu. U skladu s tim, zaposlenici ne smiju ni s kojim dobavljačem imati kakav finansijski ili drugi odnos koji može biti u sukobu s obavezom zaposlenika da djeluje u najboljem interesu Coca-Cole HBC ili za koji se može činiti da je u sukobu s tom obavezom. Naprimjer, dobavljači ne trebaju zapošljavati ili na kakav drugi način plaćati zaposleniku Coca-Cole HBC tokom transakcije koja se obavlja između dobavljača i kompanije. Prijateljstva izvan redovnog toka poslovanja neizbježna su i prihvatljiva, ali dobavljači trebaju voditi računa o tome da se lični odnosi ne smiju iskorištavati kako bi se utjecalo na poslovne odluke zaposlenika Coca-Cole HBC. Ako je dobavljač u porodičnom odnosu (supružnik/ca, roditelj, brat ili sestra, dijete, unuk/a, roditelj supružnika/ce ili partner/ica) sa zaposlenikom kompanije ili ako dobavljač ima bilo kakav drugi odnos sa zaposlenikom Coca-Cole HBC koji se može tumačiti kao sukob interesa, dobavljač o toj činjenici mora obavijestiti Coca-Colu HBC.

**Pokloni, obroci i zabava**

Zaposlenicima Coca-Cola Hellenic zabranjeno je primati sve darove koji premašuju poslovnu ljubaznost dobavljača, tj. ljubaznost koja se u određenim okolnostima smatra opravdanom i odgovarajućom. Uobičajeni poslovni ručkovi i večere i mali znakovi pažnje općenito su prihvatljivi, ali Coca-Cola Hellenic zaposlenicima ne smiju se nuditi pretjerani ili raskošni darovi, ručkovi, večere ili zabava koji se mogu shvatiti kao pokušaj utjecanja na njih. Darovi u gotovini ili ekvivalentni darovi, kao što su poklon-kartice, nikada nisu dopušteni. Darovi i zabava za dobavljače moraju podržavati legitimne poslovne interese kompanije i moraju biti razumni i opravdani u određenim okolnostima. Naši zaposlenici uvijek moraju voditi računa o našim pravilima za dobavljače koja se odnose na primanje darova i zabavu.

**Poslovna i finansijska evidencija**

I dobavljač i Coca-Cola Hellenic moraju voditi tačnu evidenciju o svemu što se odnosi na njihovu saradnju. To uključuje evidenciju svih izdataka i plaćanja. Ako se u računu koji se ispostavlja Coca-Cola Hellenic navodi vrijeme u kojem je dobavljač radio, podaci o vremenu moraju biti potpuni i tačni. Dobavljači ne smiju kasniti sa slanjem računa ili na drugi način uzrokovati prenos izdataka u drugi obračunski period.

**Mito**

Coca-Cola HBC primjenjuje pristup *“nulte tolerancije”* za podmićivanje. Dobavljači koji djeluju u ime Coca-Cole HBC moraju se pridržavati svih primjenjivih zakona o podmićivanju i antikorupciji koji propisuju zabranu podmićivanja javnih službenika ili privatnih strana. Dobavljači se moraju pridržavati Kodeksa poslovnog ponašanja i Antikorupcijske politike kompanije Coca-Cole HBC, jer se one odnose na treće strane i dostupne su na web mjestu Coca-Cole HBC: http://www.coca-colahellenic.com. Dobavljač ne smije, u vezi ni s jednom transakcijom koju ima kao Coca-Cola HBC dobavljač ili koja na drugi način uključuje Coca-Colu HBC, ni direktno ni indirektno davati nikakvu vrijednost nijednom državnom službeniku, zaposleniku kompanije koja se nalazi u državnom vlasništvu ili političkoj stranci kako bi stekao kakvu neodgovarajuću i protupravnu povlasticu ili prednost. Dobavljači moraju voditi pismenu evidenciju o svim plaćanjima (uključujući sve darove, ručkove i večere, zabavu i sve što ima određenu vrijednost) koja se vrše u ime Coca-Cole HCB ili iz sredstava koja na raspolaganje stavlja Coca-Cola Hellenic. Dobavljač će odmah dostaviti sve podatke i informacije koje Coca-Cola HBC može zatražiti u svrhu dubinske provjere protiv podmićivanja.

**Zaštita povjerljivih informacija i ličnih podataka**

Dobavljači moraju štititi povjerljive podatke Coca-Cole Hellenic. Dobavljači kojima je u okviru poslovnog odnosa omogućen pristup povjerljivim podacima ne smiju bez odobrenja Coca-Cola Hellenic te podatke nikome otkriti. Dobavljači ne bi trebali trgovati vrijednosnim papirima, niti poticati druge da to čine, na osnovu povjerljivih podataka dobivenih od Coca-Cole Hellenic. Ako dobavljač vjeruje da mu je pogrešno odobren pristup povjerljivim informacijama kompanije Coca-Cola Hellenic, dobavljač treba odmah o tome obavijestiti svoj kontakt u kompaniji i ne širiti te informacije.

Slično tome, dobavljač ne bi trebao dijeliti ni sa kim u Coca-Cola Hellenic informacije koje se odnose na bilo koju drugu kompaniju ako je dobavljač u ugovornoj ili zakonskoj obavezi da ne dijeli informacije.

Dobavljači se trebaju pridržavati važećih zakona o zaštiti podataka, uključujući Opću uredbu o zaštiti ličnih podataka Evropske unije („GDPR“).

**Prijavljivanje moguće zloupotrebe**

Kad smatraju da se zaposlenik Coca-Cola Hellenic ili bilo koja osoba koje djeluje u ime te kompanije ponaša nelegalno ili neodgovarajuće, dobavljači o tome trebaju obavijestiti kompaniju.

Također bismo željeli da vi, kao naši dobavljači, osjećate mogućnost da slobodno pokrećete sva pitanja vezana za usklađenost ili etiku na koja naiđete u našoj kompaniji i da budete sigurni da će vašu brigu Coca-Cola Hellenic shvatiti ozbiljno i na odgovarajući način je riješiti. Zabrinutost treba pokrenuti u početku kod menadžera zaposlenika u Coca-Cola Hellenic ili kod Coca-Cola Hellenic šefa za usklađenost poslovanja putem maila : compliance@cchellenic.com, ili možete koristiti našu liniju “Progovorite s povjerenjem” koju ćete pronaći na: [www.coca-colahellenic.ethicspoint.com](http://www.coca-colahellenic.ethicspoint.com/). Coca-Cola Hellenic neće tolerirati odmazdu od strane naših zaposlenih prema dobavljačima koji izraze zabrinutost ili pomognu u istrazi.

**Međunarodne sankcije**

Očekujemo da se naši dobavljači pridržavaju Pravila o sankcijama CCHBC dostupnih na web mjestu Coca-Cole Hellenic: <http://www.coca-colahellenic.com>, bilo kakve sankcije, embargo, trgovinska ograničenja ili slični ili srodni zahtjevi kojima upravlja i / ili ih provodi Državno ministarstvo ili Ministarstvo finansija SAD-a, i sve sankcije ili restriktivne mjere koje su nametnuli Vijeće sigurnosti Ujedinjenih nacija, Europska unija, Švicarska ili bilo koja država članica Europske unije ili bilo koje drugo državno tijelo pod čijom jurisdikcijom posluje Coca-Cola Hellenic, dobavljač ili bilo koje pridruženo društvo.

**Usklađenost sa važećim zakonima i standardima**

Od dobavljača Coca-Cole Hellenic **najmanje** će se tražiti da ispunjavaju sljedeće standarde u pogledu svog poslovanja u cjelini:

**Zakoni i propisi** Dobavljač je obavezan poštovati sve primjenjive zakone, pravila, propise i zahtjeve pri proizvodnji i distribuciji svojih proizvoda te pri pružanju usluga prema Coca-Cola Hellenic.

**Zapošljavanje djece** Dobavljač neće, u skladu s lokalnim zakonom, zapošljavati djecu.

**Ropstvo, prisilni rad i trgovina ljudima** Dobavljač neće držati nijednu osobu u ropstvu ili prisilnom radu niti će se baviti bilo kojim oblikom trgovine ljudima. Dobavljač neće nametati radnicima nikakve obaveze plaćanja naknada za osiguranje zaposlenja ili smještaja ili obavezu za nadoknadu bilo kakvih troškova koje je dobavljač pretrpio u procesu zapošljavanja.

**Zloupotreba radnika** Dobavljač neće niti fizički niti na bilo koji drugi način zloupotrebljavati radnu snagu.

**Treća lica** Dobavljač će poštovati pravo zaposlenika da izaberu da ih zastupa treće lice i da kolektivno pregovaraju u skladu s primjenjivim zakonima.

**Plaće i naknade** Plaće i naknade moraju biti u skladu sa važećim zakonima.

**Radno vrijeme i prekovremeni sati** Radno vrijeme i prekovremeni sati moraju biti u skladu sa važećim zakonima.

**Zdravlje i sigurnost** Uslovi rada moraju biti u skladu sa važećim zakonima.

**Zaštita okoline** Dobavljač će poslovati u skladu sa primjenjivim zakonima o zaštiti okoline.

**Sukob interesa** Coca-Cola Hellenic zaposlenici i naši dobavljači trebaju izbjegavati situacije u kojima može doći do sukoba interesa.

**Poslovna i finansijska evidencija** Dobavljač ćese pridržavati svih važećih zakona koji se odnose na vođenje finansijske evidencije i izvještavanje.

**Podmićivanje** Dobavljač ćepoštovati sve važeće zakone o zabrani mita i korupcije te u svom poslovanju neće koristiti mito ili druge nezakonite prakse.

**Zaštita povjerljivih informacija i ličnih podataka** Dobavljač će zaštiti podatke kompanije Coca-Cola Hellenic i druge neovisne informacije otkrivene dobavljaču. Dobavljač će poštivati važeće zakone o zaštiti podataka uključujući Opću uredbu o zaštiti ličnih podataka Evropske Unije (GDPR).

**Sankcije** Dobavljač će poštivati važeće međunarodne sankcije.

**Dokazivanje usklađenosti**

Dobavljač mora biti u stanju da pokaže usklađenost sa ovim Smjernicama za dobavljače na zahtjev kompanije Coca-Cola Hellenic.

Ako osam osnovnih konvencija Međunarodne organizacije rada (dalje u tekstu: MOR) uspostave viši standard od lokalnog zakona, dobavljač će ispuniti standarde MORa. Ovi minimalni zahtjevi dio su svih sporazuma između Coca-Cole Hellenic i njenih direktnih dobavljača. Očekujemo od naših dobavljača da razviju i implementiraju odgovarajuće interne poslovne procese kako bi osigurali poštivanje ovih Smjernica. Sarađujemo s kompanijom The Coca-Cola, koja rutinski koristi nezavisne treće strane za procjenu usklađenosti dobavljača sa ovim Smjernicama; procjene uključuju povjerljive razgovore sa zaposlenima i ugovornim radnicima na licu mjesta. Ako dobavljač ne uspije podržati bilo koji aspekt zahtjeva ovih Smjernica, od dobavljača se očekuje da provede korektivne mjere. Coca-Cola Hellenic zadržava pravo da raskine ugovor sa bilo kojim dobavljačem koji ne može dokazati da poštuje zahteve ovih Smjernica.

\*\*\*

**Izdanje: Novembar 2020**